Simona Halep s-a răzgândit în privinţa retragerii. Cât mai vrea să joace tenis fostul lider mondial.
Halep vrea să mai joace tenis, pentru că viaţa din pandemie a fost plictisitoare. Ea se va concentra pe turneele de Mare Şlem, acolo unde speră să mai ia titluri. Halep este pe locul 4 în topul celor mai mari câştiguri din tenis, cu 37 milioane.
Pe Simona Halep o vezi mai mult pe teren și mai puțin în interviuri. De curând, a stat faţă în faţă cu legendara Chris Evert. La discuție, ea a pus totul pe masă.Deși acum câţiva ani, Halep a spus că ar vrea să se retragă la 30 de ani, să știi că s-a răzgândit.“Ţelul meu e să joc încă 3-4 ani. Înainte de pandemie am zis încă un an, dar am stat prea mult acasă şi mi-am dat seama cum e viaţa normal. Şi e cam plictisitoare, iar eu am nevoie de ceva mai multă adrenalină", a declarat Halep.Simona a dezvăluit şi care a fost cea mai dureroasă înfrângere din carieră: “Cea mai depresivă finală a fost cea din 2017, (n.r. – pierdută în faţa Jelenei Ostapenko la Roland Garros) şi încă am coşmaruri cu acel meci. Dar am învăţat că, dacă nu cedezi, vei deveni mai puternică."Și pentru că tot se apropie sezonul de zgură, acolo unde Halep excelează, românca îşi spune mari speranţe în turneul de la Roland Garros.“Franţa îmi place. Am mulţi oameni care vin, familia, toată atmosfera din Paris e ce am nevoie. E foarte aproape de inima mea şi a fost întotdeauna", a mai spus Halep.